《送参政蔡思贤奉使西蜀》
明代·汪广洋

酌君白玉杯，赠君黄金鞭。君当远行迈，听我歌短篇。

维蜀控西土，相去何绵绵。铜梁倚白日，巫峡横青天。

周原开沃壤，万壑成奔川。文翁昔领校，风俗为之迁。

武侯继秉国，纲纪乃秩然。由来蜀故老，念之如在焉。

君今肃将命，礼义重所专。冠盖宛相远，照耀江之边。

澄江上新鲤，碧树当离筵。君行壮远别，慷慨薄云烟。

兹事信足美，高谊良可宣。聊因写馀兴，浩歌秋风前。

作者简介：汪广洋（? ～1379），江苏高邮人，字朝宗，明朝初年宰相，重臣。汉族。元末进士出身，通经能文，尤工诗，善隶书。朱元璋称赞其“处理机要，屡献忠谋”，将他比作张良、诸葛亮。年少时跟随太祖朱元璋起义反元，被朱元璋聘为元帅府令史、江南行省提控，受命参与常遇春军务。明朝建立后，先后担任山东行省、陕西参政、中书省左丞、广东行省参政、右丞相职务。受封忠勤伯。洪武十二年（1379年），因受胡惟庸毒死刘基案牵连，被朱元璋赐死。著有《凤池吟稿》、《淮南汪广洋朝宗先生凤池吟稿》。《明诗综》收其诗三十一首。